Requiem for a Dream

Requiem for a Dream Hubert Selbyk 1978an idatzitako eleberrian oinarrituriko pelikula estatubatuarra da, 2000. urtean estreinatu zena. Pelikula Darren Aronofskyk zuzendu zuen eta aktore nagusiak Ellen Burstyn, Jared Leto, Jennifer Connelly eta Marlon Wayans izan ziren. Ellen Burstyn Oscar sarietarako izendatua izan zen, Emakumezko aktore onenaren atalean.

 Argumentua 

New York, Brooklyn. Harry Goldfarb (Jared Leto) eta Marion Silver (Jennifer Connelly) negozio txiki bat sortu eta bere gainontzeko bizitza osoa elkar maitatuz igarotzea amesten duten maitale bikotea dira, alegia, beren amerikar ametsaren bertsioa. Biak heroina zaleak ere badira, beren bizitzak iluntzen dituen adikzioa, Harryk droga erosteko asmoz bere amaren telebistak saltzera iritsiko baita. Harryren amak, Sara Goldfarb (Ellen Burstyn), telebistarekiko adikzioa du, ondorioz telebista desagertzen den aldiro beste bat erosten du. Egun batez, bere saio gogokotik egindako telefono-deia jasoko du, TAPPY TIBBONS SHOW delakoa, eta hurrengo atalean agertzeko hautatua izango dela aipatuko diote. Sara bere jantzi gorri dotoreenean sartu ezin daitekeenez, medikuak dieta egiteko pilula batzuk emango dizkio, eta berehala haiekiko adikzioa garatuko du. Harryren laukotea Tyrone (Marlon Wayans) emagaldu buruargiak osatuko du.

 Aktoreak 
 Ellen Burstyn: Sara Goldfarb
 Jared Leto: Harry Goldfarb
 Jennifer Connelly: Marion Silver
 Marlon Wayans: Tyrone C. Love
 Christopher McDonald: Tappy Tibbons
 Mark Margolis: Mr. Rabinowitz
 Louise Lasser: Ada
 Marcia Jean Kurtz: Rae
 Sean Gullette: Arnold psikiatra
 Keith David: Big Tim
 Dylan Baker: Southern Doctor
 Ajay Naidu: Mailman
 Ben Shenkman: Dr. Spencer

 Kanpo estekak 
 Requien for a Dream filmaren iragarkia ikusgai. Youtube.com 
 IMDBko fitxa irakurgai 

Kategoria:Darren Aronofskyk zuzendutako filmak
Kategoria:Ameriketako Estatu Batuetako filmak
Kategoria:2000ko filmak
Kategoria:Ingelesezko filmak
Kategoria:Liburuetan oinarritutako filmak
Kategoria:Droga-trafikoari buruzko filmak
Kategoria:Heroinari buruzko filmak
Kategoria:Prostituzioari buruzko filmak
Kategoria:Drama filmak
Kategoria:New Yorken girotutako filmak
Kategoria:Film independenteak
Kategoria:Brooklynen girotutako filmak